
PAZIŅOJUMS  PLAŠSAZIŅAS  LĪDZEKĻIEM
[sagatavots Rīgā, 31.08.2026.]

	Dekoratīvās mākslas un dizaina muzejs atklāj 
programmas “Vārds dizainam” 13. sezonu

2026. gada 2. septembris
plkst. 18.00

Dekoratīvās mākslas un dizaina muzejs / 
pastāvīgā ekspozīcija “Dizaina process” (3. stāvā)
Skārņu iela 10, Rīga

[bookmark: _Hlk209722014][bookmark: _Hlk209699466]Trešdien, 2026. gada 2. septembrī, plkst. 18.00 Dekoratīvās mākslas un dizaina muzejs (Skārņu ielā 10, Rīgā) aicina uz neformālās izglītības programmas “Vārds dizainam” 13. sezonas atklāšanas pasākumu “Jaunie dizainā”.

Programmas “Vārds dizainam” 13. sezonas uzmanības centrā būs grafikas dizains – kā nozīmju veidošanas instruments un būtisks laikmetīgas komunikācijas elements. Norises laikā tiks izcelti jaunie dizaina talanti, kā arī aplūkotas grafikas dizaina attiecības ar varu, tehnoloģijām, stāstu un kustību, pievēršoties tam, kā vizuālā valoda ietekmē sabiedrības uztveri un kultūras procesus.

Turpinot auglīgu sadarbību ar Latvijas Mākslas akadēmijas (LMA) Dizaina nodaļu, 2. septembrī plkst. 18.00 Dekoratīvās mākslas un dizaina muzejā (DMDM) notiks sezonas pirmais pasākums “Dizaina sarunas: Jaunie dizainā”. Prezentāciju vakarā piedalīsies šī gada LMA Dizaina nodaļas absolventi – Ilze Lankovska, Katrīna Bināte, Daniels Treimanis, Nikola Ulriha, Letīcija Orlova, Pāvels Žeļezņaks un Uldis Sniķers, kuri pastāstīs par saviem projektiem, saņemot nozares ekspertu atgriezenisko saiti un profesionālus padomus.

Muzejs augstu novērtē 2024. gadā aizsākto ikgadējo dizaina rezidenci, kas jaunajiem talantiem sniedz iespēju strādāt reālā profesionālā vidē. Šogad rezidencē piedalās Latvijas Mākslas akadēmijas bakalaura programmas “Grafikas dizains” 3. kursa studente un topošā dizainere Grieta Ieviņa, kura izstrādā “Vārds dizainam” 13. sezonas vizuālo identitāti, kas palīdzēs muzejam sasniegt plašāku auditoriju.

“Rezidences ietvaros risināju atbildīgu, bet paradoksālu uzdevumu: izveidot vizuālo identitāti, proti, grafikas dizainu par tēmu “grafikas dizains”. Procesā atgriezos pie viena no tā pamatelementiem – līnijas –, no kuras izauga identitātes sistēma, kas ritmā un kustībā atspoguļo grafikas dizaina plašāko ietekmi. Dalība rezidencē man ir bijusi vērtīga pieredze pārbaudīt savas spējas, strādājot ar reālu notikumu, daudzveidīgiem formātiem un dinamiskiem termiņiem,” stāsta Grieta Ieviņa.

No septembra līdz novembrim “Vārds dizainam 13” piedāvās interesentiem noklausīties četru lekciju ciklu, kurā tiks aplūkotas tādas tēmas kā “Dizains un vara”, “Dizains un stāsts”, “Dizains un tehnoloģijas”, “Dizains un kustība”. Programmu papildinās darbnīcas pedagogiem un jauniešiem, kas iedvesmos praksē iepazīt komiksu un ilustrāciju veidošanas principus.

Dalība sezonas atklāšanas pasākumā “Jaunie dizainā” un darbnīcās ir bez maksas.
Dalība lekcijās – ar ieejas biļeti muzejā saskaņā ar cenrādi.
Iepriekšēja pieteikšanās nav nepieciešama.

Laipni gaidīts ikviens!

Lai plašāk uzzinātu par “Vārds dizainam” programmas aktualitātēm un pasākumiem, sekojiet līdzi informācijai Dekoratīvās mākslas un dizaina muzeja sociālo tīklu kontos un LNMM mājaslapā https://lnmm.gov.lv.

Programmu “Vārds dizainam” atbalsta Valsts kultūrkapitāla fonds.

Par programmu “Vārds dizainam”
Dekoratīvās mākslas un dizaina muzeja neformālās izglītības programma “Vārds dizainam” ar Valsts kultūrkapitāla fonda atbalstu norisinās kopš 2012. gada ar mērķi popularizēt dizainu, iepazīstināt visplašāko sabiedrību ar nozares aktualitātēm un sasniegumiem. Katras sezonas piedāvātās tēmas ļauj dalībniekiem atklāt jaunas pieejas, iedvesmoties no pieredzes stāstiem un gūt dziļāku izpratni par to, kā dizains ietekmē kultūru, vidi un cilvēku savstarpējās attiecības. 14 gadu laikā pasākumi dažādām auditorijām – skolēniem, dizaina studentiem, jomas profesionāļiem, pedagogiem, dizaina entuziastiem u.c. – pulcējuši tūkstošiem interesentu klātienē un tiešsaistē, kļūstot par vienu no zināmākajām izglītības programmām Latvijas Nacionālā mākslas muzeja struktūrā.

Iepriekšējo sezonu lekciju video ieraksti pieejami DMDM YouTube kanālā “Vārds dizainam”.

Programmas kuratore:
Elza Elīza Ilješāne, izglītības programmu kuratore / Dekoratīvās mākslas un dizaina muzejs, LNMM
T: (+371) 67 830 917, E: Elza.Eliza.Iljesane@lnmm.gov.lv

Grafikas dizains:
Grieta Ieviņa, Latvijas Mākslas akadēmijas studente, DMDM rezidente

Komunikācija:
Līva Kubulniece, komunikācijas speciāliste / Dekoratīvās mākslas un dizaina muzejs, LNMM
T: (+371) 28 381 129, E: Liva.Kubulniece@lnmm.gov.lv


INTERNETA RESURSI:
https://lnmm.gov.lv
FACEBOOK: Dekoratīvās mākslas un dizaina muzejs
X: @DMDMmuzejs
INSTAGRAM: @DMDMmuzejs
YOUTUBE: muzejsDMDM
#lnmm
#DMDMmuzejs
#MansMuzejs
#vardsdizainam


ATTĒLI MEDIJIEM PIELIKUMĀ (failus augstā izšķirtspējā lūgums pieprasīt atsevišķi)
1.	Neformālās izglītības programmas “Vārds dizainam” 13. sezonas vizuālā identitāte. 2026. 
Dizains: Grieta Ieviņa
2.	Daniels Treimanis. Produktu dizaina diplomdarba projekts “Velo rāmja konstruktors”. 2026. 
Publicitātes foto
3.	Nikola Ulriha. Interjera dizaina diplomdarba projekts “Definīcija. Scenogrāfija Latvijas Mākslas akadēmijas modes skatei”. 2026. Foto: Andra Marta Babre
4.	Pāvels Žeļezņaks. Modes dizaina diplomdarba projekts “Nepareizticīgais”. 2026. Publicitātes foto
5.	Katrīna Bināte. Grafikas dizaina diplomdarba projekts “Vōrds Display. Latgaliešu drukas rakstura interpretācija mūsdienīgā burtveidolā”. 2026. Autores vizualizācija
6.	Ilze Lankovska. Grafikas dizaina diplomdarba projekts “Zaļā stīga: nepamanītie augi”. 2026. Publicitātes foto
7.-8.	“Vārds dizainam” 11. sezona. 2024. Foto: Oksana Okmi Mizgajeva



Preses materiālu sagatavoja:	Nataļja Sujunšalijeva
Latvijas Nacionālā mākslas muzeja
Preses centra vadītāja
T: (+371) 67 357 527
GSM: (+371) 26 593 495
E: pr.service@lnmm.gov.lv
I: https://lnmm.gov.lv
X: www.x.com/LNMM_muzejs

